IIMA अहमदाबाद ने किया रिसर्च, संकट के समय सबसे ज्यादा गहनों में किया इन्वेस्ट
भारत के कोविड-19 वल्नरेबल जिलों के परिवारों ने देश के दूसरे जिलों के परिवारों की तुलना में महामारी के दौरान अपने सेविंग पोर्टफोलियो में अधिक सोना खरीदा था। इंडियन इंस्टीट्यूट ऑफ मैनेजमेंट (IIMA) की ओर से प्रकाशित एक अध्ययन में से यह जानकारी मिली है।
कोविड-19 महामारी के दौरान वल्नरेबल (संवेदनशील) जिलों के परिवारों ने देश के दूसरे जिलों के परिवारों की तुलना में अपने सेविंग पोर्टफोलियो में ज्यादा सोना खरीदा है। इंडियन इंस्टीट्यूट ऑफ मैनेजमेंट (IIMA) की स्टडी में यह जानकारी दी गई है। इस स्टडी को देश के 21 राज्यों के 142 जिलों में कंडक्ट किया गया था।
'गोल्ड इन हाउसहोल्ड पोर्टफोलियो ड्यूरिंग पेंडेमिक: एविडेंस फ्रॉम एन इमर्जिंग इकोनॉमी' टाइटल के नाम से पब्लिश इस रिपोर्ट में बताया गया है कि गोल्ड की ओर लोगों के शिफ्ट होने से दूसरे फाइनेंशियल एसेट्स और कैश में लोगों का रुझान कम हुआ है।
यह स्टडी, 30 जून को IIMA की वेबसाइट पर पब्लिश हुई थी, जिसमें दो इंडिकेटर्स का यूज कर यह स्टडी की गई है। पहला- प्रति 1000 जनसंख्या में कोविड-19 के मामले और दूसरा- रात के समय सेटेलाइट से ली गई लाइट की इंटेंसिटी (तीव्रता) की तस्वीरें।
सबसे ज्यादा बिके सोने के गहने
स्टडी पेपर के मुताबिक, भारत दुनिया में गहनों के रूप में गोल्ड का दूसरा सबसे बड़ा कंज्यूमर है। स्टडी में पाया गया है कि एक एवरेज भारतीय अपनी टोटल होल्डिंग का 11% महंगे मेटल्स खरीदने में इन्वेस्ट करता है।
संकट में घबराहट के कारण गोल्ड की ओर शिफ्ट 
स्टडी में कहा गया है कि गोल्ड की ओर लोगों का शिफ्ट होना घबराहट के कारण हुआ है। बेहतर स्वास्थ्य सुविधाओं की उपलब्धता में भौगोलिक असमानताओं को दूर करने से जनता के बीच घबराहट कम होगी। यह भी देखा गया है कि संकट के समय यदि लोगों की पहुंच वित्तीय साधनों और संस्थानों तक आसान और बेहतर हो जाए तो गोल्ड के प्रति उनकी प्राथमिकता कम हो सकती है।
वल्नरेबल जिलों ने 6.9% ज्यादा सोना खरीदा 
स्टडी में यह पाया गया कि कोविड-19 वल्नरेबल जिलों (CVD) में हाउसहोल्ड्स के पोर्टफोलियो एलॉकेशन मे टॉप 3 जिले ऐसे हैं, जहां कोविड के केस 1000 से ज्यादा थे और उनका झुकाव सोने के प्रति दूसरे जिलों की तुलना में ज्यादा था।
CVD जिलों में सेविंग पोर्टफोलियो के रूप में गोल्ड का शेयर उन जिलों की तुलना में 6.9% ज्यादा हैं जहां COVID-19 की स्थिति सामान्य थी। इस बदलाव के कारण फाइनेंशियल एसेट होल्डिंग में 4.1% प्वाइंट्स का बदलाव देखने को मिला है। 
कोविड में खराब आर्थिक प्रभाव भी सोने के प्रति झुकाव का कारण
IIMA फैकल्टी मेंबर बालगोपाल गोपालकृष्णन, संकेत महापात्र और IIMA में इंडिया गोल्ड पॉलिसी सेंटर से जुड़े ओइंद्रिला चटर्जी की स्टडी के मुताबिक, आर्थिक रूप से प्रभावित जिलों में गोल्ड का एलॉकेशन 2.9% प्वाइंट उन जिलों से ज्यादा था, जिन्होंने कम आर्थिक संकट का सामना किया था।
गोल्ड की ओर एक समान शिफ्ट उन जिलों में भी देखा गया है, जिन्होंने महामारी के दौरान सबसे खराब आर्थिक प्रभाव का अनुभव किया है। स्टडी में बताया गया कि जिन जिलों में स्वास्थ्य सुविधाएं CVD जिलों की तुलना में बेहतर थीं वहां किसी भी तरह के गोल्ड सेविंग की ओर लोगों का रुझान कम देखा गया।
40,427 परिवारों पर स्टडी था आधार 
यह स्टडी वित्त वर्ष 2020-21 में कोविड-19 के दौरान इंडिया गोल्ड पॉलिसी सेंटर (IGPC) और पीपल रिसर्च ऑन इंडियाज कंज्यूमर इकोनॉमी (PRICE) की ओर से आयोजित गोल्ड कंजम्पशन के हाउसहोल्ड सर्वे के प्राप्त आंकडों के आधार पर की गई है, जिसे भारत के 23 राज्यों के 160 जिलों के 40,427 परिवारों पर किया गया था।
प्रॉपर्टी पोर्टफोलियों में 11% सोना
आंकड़ों के आधार पर, एस्टीमेशन में 21 राज्यों के 142 जिलों में 21,611 घरों का एक सैंपल इस्तेमाल किया गया था। हाउसहोल्ड गोल्ड सेविंग के बदलाव की तुलना करने के लिए 2015 में PRICE की एक रिपोर्ट की मदद ली गई थी। सैंपल में गोल्ड एक औसत परिवार की बचत का लगभग 11 % हिस्सा था, जबकि फाइनेंशियल एसेट लगभग 65% और अन्य प्रॉपर्टी पोर्टफोलियो का 24% थी।
जिला स्तर पर कोविड-19 मामलों की संख्या डेवलपमेंट डेटा लैब के सोशियो-इकोनॉमिक हाई-रेजोल्यूशन रूरल-अर्बन ज्योग्राफिक प्लेटफॉर्म फॉर इंडिया (SHRUG) डेटा बेस से लिया गया थ। फिलहाल भारत के पास 790 टन से ज्यादा का गोल्ड रिजर्व है।